Marina (dailė)
Marina − marinistinis (lot. marinus 'jūrinis') peizažas, meno kūrinys jūrų tematika. Menininkas, kurio specializacija ar didelė dalis kūrybos yra susijusi su jūros tema, vadinamas marinistu. Terminas dažniausiai siejamas su tapybos ir fotografijos darbais, tačiau gali būti praplėstas į kitas meno rūšis. Rašytojai Džozefas Konradas, Hermanas Melvilis kartais įvardijami marinistais, nes pagrindiniuose kūriniuose vaizdavo jūrininkų gyvenimą.